Diari Oficial de la Generalitat Valenciana


Sumari del DOGV 4924, del 14-01-2005 (2004/13089)

Informació pública de la modificació puntual del pla especial de protecció i reforma interior del barri del Mercat, en l'àmbit delimitat pels carrers Cadirers, número 2, Calatrava, número 1 i Valencians, número 2. Presentada per la mercantil Rismar, SA.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4924

Data del DOGV
:   14-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/13866


Organisme emissor
:   Ajuntament de València

Tipus de document
:   Anunci

Informació pública de la modificació puntual del pla especial de protecció i reforma interior del barri del Mercat, en l'àmbit delimitat pels carrers Cadirers, número 2, Calatrava, número 1 i Valencians, número 2. Presentada per la mercantil Rismar, SA. [2004/S13324]
  
La Junta de Govern Local, en sessió de data 12 de novembre de 2004, va adoptar el següent acord:
  
«Vista la documentació relativa a la modificació puntual del pla especial de protecció i reforma interior del barri del Mercat en l'àmbit de la parcel·la situada al carrer dels Cadirers, número 2, carrer de Calatrava, número 1 accessori i carrer dels Valencians, número 3, accessori, presentada per Enrique Puchalt, en representació de la mercantil Rismar, SA; vistos els informes favorables de la Direcció General de Política Lingüística i de Patrimoni Cultural Valencià i de la Direcció General de Règim Econòmic de la Conselleria de Cultura, Educació i Esport, de dates, respectivament, 26 d'abril de 2004 i 7 de juny del mateix any, el primer indica que ?als efectes patrimonials- el canvi d'ús d'educatiu cultural escolar privat (EC\*) a ús residencial, és compatible amb els valors del conjunt històric i col·labora amb la recuperació d'un ús característic de la zona, i el segon, als efectes de l'article 58.4 de la Llei Reguladora de l'Activitat Urbanística, indica que el canvi d'ús sol·licitat «...no minva les possibilitats d'escolarització futura a la zona, ja que la superfície no reunix els requisits mínims establits per les disposicions legals aplicables; vist l'informe favorable del cap de secció de Planejament i Gestió del Servici de Gestió del Centre Històric, vist l'informe del Servici d'Assessorament Urbanístic i amb el dictamen de la Comissió Informativa d'Urbanisme, Habitatge i Grans Projectes, de conformitat amb el que disposen els articles 55, 52, 45, 46 i 47 de la Llei 6/1994, Reguladora de l'Activitat Urbanística, i article 34.2 de la Llei 4/1998, d'11 de juny del Patrimoni Cultural Valencià, la Junta de Govern Local, acorda:
  
Primer. Sotmetre a informació pública pel termini de 20 dies hàbils, mitjançant anuncis publicats en un diari d'informació general editat a la Comunitat Valenciana i en el Diari Oficial de la Generalitat Valenciana, el projecte de modificació puntual del pla especial de protecció i reforma interior del barri del Mercat (aprovat per acord plenari de l'Ajuntament de València de data 19 de febrer de 1993), en l'àmbit dels carrers dels Cadirers, 2, de Calatrava, número 1 accessori i carrer dels Valencians, número 3 accessori, promogut per la mercantil Rismar, SA, amb les correccions que es deriven de l'informe del Servici d'Assessorament Urbanístic de data 14 d'octubre de 2004, per la qual es referix a les mesures compensatòries aplicables i amb l'efecte suspensiu de llicències prescrit en l'article 57 de la Llei Reguladora de l'Activitat Urbanística.
  
Segon. Advertir a la mercantil Rismar, SA, que, de conformitat amb l'anterior informe del Servici d'Assessorament Urbanístic, haurà d'ingressar a la Tresoreria Municipal, la quantitat de 84.358,08 euros amb caràcter previ a l'aprovació definitiva del document de planejament.
  
Tercer. Notificar el present acord a la Conselleria de Cultura, Educació i Ciència i comunicar-lo als distints servicis municipals.»